**รายงานการประชุมสภาองค์การบริหารส่วนตำบลบ้านหาด**

**สมัยประชุมสภา สมัยที่สี่ ประจำปี พ.ศ. ๒๕65**

**วันที่ 23 เดือน ธันวาคม พ.ศ. ๒๕65 เวลา 10.00 นาฬิกา**

**ณ ห้องประชุมสภาองค์การบริหารส่วนตำบลบ้านหาด**

**..................................**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1 | นายลำยอง เรืองอร่าม | ประธานสภา อบต.บ้านหาด | ลำยอง เรืองอร่าม |
| 2 | นายจเร เกตุกรณ์ | รองประธานสภา อบต.บ้านหาด | จเร เกตุกรณ์ |
| 3 | นายศิริโรจน์ บุญมั่น | สมาชิกสภา อบต.หมู่ที่ ๒ | ศิริโรจน์ บุญมั่น |
| 4 | นายบุญยิ่ง นะทะเวสน์ | สมาชิกสภา อบต.หมู่ที่ 3 | บุญยิ่ง นะทะเวสน์ |
| 5 | นายนิรันดร์ อินทร์ชุ่ม | สมาชิกสภา อบต.หมู่ที่ 3 | นิรันดร์ อินทร์ชุ่ม |
| 6 | นายทอง ศิรินันท์ | สมาชิกสภา อบต.หมู่ที่ ๕ | ทอง ศิรินันท์ |
| 7 | ส.ต.ท.ภาษิต บัววรรณ์ | ปลัด อบต.บ้านหาด | ภาษิต บัววรรณ์ |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1 | นายผ่วน เอมดี | นายก อบต.บ้านหาด | ผ่วน เอมดี |
| 2 | นายวิเชียร เรียบร้อย | รองนายก อบต.บ้านหาด | วิเชียร เรียบร้อย |
| 3 | นายชัชวาล อินทะจร | รองนายก อบต.บ้านหาด | ชัชวาล อินทะจร |
| 4 | นายเชื้อน เกตุกรณ์ | เลขานุการนายก อบต.บ้านหาด | เชื้อน เกตุกรณ์ |
| 5 | นางสาวไพรินทร วัดสุวรรณ์ | หัวหน้าสำนักปลัด | ไพรินทร วัดสุวรรณ์ |
| 6 | นายพีรพงษ์ สีสว่าง | ผู้อำนวยการกองช่าง | พีรพงษ์ สีสว่าง |
| 7 | นางธัญญธร สมพงษ์ | ผู้อำนวยการกองคลัง | ธัญญธร สมพงษ์ |
| 8 | นางสาวศิริพร เอมดี | นักวิชาการศึกษา | ศิริพร เอมดี |
| 9 | นางสาวสุกัญญา แสงทอง | นักวิเคราะห์นโยบายและแผน | สุกัญญา แสงทอง |
| 10 | นางสาวพบพร แผ้วลุ่มแฝก | นักวิชาการตรวจสอบภายใน | พบพร แผ้วลุ่มแฝก |

**รายงานการประชุมสภาองค์การบริหารส่วนตำบลบ้านหาด**

**สมัยประชุมสภา สมัยที่สี่ ประจำปี พ.ศ. ๒๕65**

**วันที่ 23 เดือน ธันวาคม พ.ศ. ๒๕65 เวลา 10.00 นาฬิกา**

**ณ ห้องประชุมสภาองค์การบริหารส่วนตำบลบ้านหาด**

----------------------------------

เลขานุการฯ : เรียน ท่านประธานสภา คณะผู้บริหาร สมาชิกสภา อบต.

บัดนี้ สมาชิกสภาอบต. มาครบองค์ประชุมแล้ว ขอเรียนเชิญประธานสภา อบต.

จุดธูปเทียนบูชาพระรัตนตรัย และเปิดการประชุมสภา อบต. สมัยสามัญ สมัยที่ 4

ครั้งที่ ๑ ประจำปี พ.ศ. ๒๕6๕ ตามลำดับ ขอเรียนเชิญครับ

ประธานสภา ฯ การประชุมสภาองค์การบริหารส่วนตำบลบ้านหาด สมัยสามัญ สมัยที่สี่ ประจำปี พ.ศ.๒๕65 ได้กำหนดวันประชุมสภาฯ ระหว่างวันที่ ๑4 - ๒8 ธันวาคม ๒๕65 ในวันนี้จึงได้เรียกประชุมสภา โดยมีวาระการประชุมดังนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธาน ฯ ขอเชิญผู้เกี่ยวข้องได้ชี้แจ้งให้ที่ประชุมทราบ

* 1. การทำหมันสุนัข-แมว

-------------------------------------------------------------------------------------------------------

1.2 การกำหนดลงพื้นที่ตรวจสอบครัวเรือนที่ทำถังขยะเปียก

-------------------------------------------------------------------------------------------------------

**ระเบียบวาระที่ ๒ เรื่องรับรองประชุมครั้งที่แล้ว**

ประธานสภา ฯ การรับรองรายงานการประชุมสภาฯ สมัยสามัญ สมัยที่สาม ประจำปี พ.ศ. 2565 วันที่ 24 สิงหาคม ๒๕65 มีสมาชิกสภาฯ ท่านใดจะแก้ไขเพิ่มเติม รายงานการประชุม หรือไม่ หากไม่มี ขอมติที่ประชุมรับรองรายงานการประชุมโดยการยกมือ

มติที่ประชุมสภา มีมติรับรองรายงานการประชุมสภาฯ สมัยสามัญ สมัยที่สาม วันที่ 24 สิงหาคม 2565

**ระเบียบวาระที่ ๓ กระทู้ถาม**

ประธานสภา ฯ - ไม่มี

-2-

**ระเบียบวาระที่ ๔ เรื่องที่เสนอใหม่**

**4.1 การรายงานผลการปฏิบัติงานตามนโยบายของนายกองค์การบริหารส่วนตำบล ประจำปีงบประมาณ 2565**

ประธานสภา ฯ – ด้วยนายกองค์การบริหารส่วนตำบลบ้านหาด ขอเสนอรายงานผลการปฏิบัติงานตามนโยบาย ประจำปีงบประมาณ 2565 ตามพระราชบัญญัติสภาตำบลและองค์การบริหารส่วนตำบล พ.ศ.2535 แก้ไขเพิ่มเติม (ฉบับที่ 7) พ.ศ.2562 มาตรา 58/5 วรรคห้า ให้นายกองค์การบริหารส่วนตำบล จัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบล เป็นประจำทุกปี คำแถลงนโยบายของนายกองค์การบริหารส่วนตำบล และรายงานแสดงผลการปฏิบัติงานตามนโยบาย ให้ประกาศไว้โดยเปิดเผย ณ ที่ทำการองค์การบริหารส่วนตำบลด้วยการรายงานผลการปฏิบัติงานตามนโยบายไม่มีการลงมติแต่สมาชิกสภาสามารถอภิปรายสอบถามได้ ขอเชิญนายก อบต. ชี้แจงต่อที่ประชุม

นายก อบต. -เรียน ประธานสภาและสมาชิกสภาองค์การบริหารส่วนตำบลบ้านหาด

ด้วยคณะผู้บริหาร ได้บริหารงานในปีงบประมาณ ๒565 โดยปฏิบัติงานตามนโยบายที่ได้แถลงไว้ต่อสภาฯ เมื่อวันที่ 14 มกราคม 2565 ซึ่งเป็นงานในแผนงานต่าง ๆ ตามภารกิจหน้าที่ขององค์การบริหารส่วนตำบล และตามพระราชบัญญัติสภาตำบลและองค์การบริหารส่วนตำบล พ.ศ.2537 จึงขอรายงานผลการปฏิบัติงานในปีงบประมาณ ๒๕65 มีรายละเอียดปรากฏตามที่ได้เสนอแนบท้าย

ประธานสภาฯ ขอความเห็นชอบโดยการยกมือ

ที่ประชุม รับทราบ

**4.2 ระเบียบว่าด้วยการให้ประชาชนเข้ารับฟังการประชุมและการปรึกษาของ**

**สภาองค์การบริหารส่วนตำบล**

ประธานสภา ฯ ขอให้เลขานุการฯ ชี้แจง

เลขานุการฯ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 117 วรรคสี่ ให้สภาท้องถิ่นกำหนดระเบียบเกี่ยวกับการอนุญาตให้ประชาชนเข้าฟังการประชุมและการปรึกษาของสภาท้องถิ่น สภาองค์การบริหารส่วนตำบลบ้านหาด จึงได้กำหนดระเบียบฯ (รายละเอียดตามเอกสารที่แจกทุกท่าน) ดังนี้

**ร่าง**

**ระเบียบว่าด้วยการให้ประชาชนเข้าฟังการประชุม**

**และการปรึกษาของสภาองค์การบริหารส่วนตำบลบ้านหาด**

------------------------------------------------

กำหนดระเบียบว่าด้วยการให้ประชาชนเข้าฟังการประชุมและการปรึกษาของสภาองค์การส่วนตำบลบ้านหาด เพื่อให้เป็นไปตามข้อ ๑๒๗ วรรคสี่แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ โดยวางระเบียบไว้ดังนี้

-3-

**ข้อ ๑** ผู้ประสงค์จะเข้าฟังการประชุมต้องทำหนังสือขออนุญาตเข้าฟังการประชุมและลง

ลายมือชื่อผู้ขอเข้าฟังการประชุมยืนต่อประธานสภาองค์การส่วนตำบลบ้านหาด เพื่อพิจารณาอนุญาตโดยยื่นล่วงหน้าก่อนวันประชุมสภาองค์การบริหารส่วนตำบลไม่น้อย กว่า 1 วัน เมื่อประธานสภาอนุญาตแล้ว ให้ผู้ประสงค์เข้าฟังการประชุมนั้นเข้าฟังการประชุมด้วยกรณีที่มีผู้ขอเข้าฟังการประชุมเป็นหมู่คณะอาจให้ผู้แทนของหมู่คณะนั้นเป็นผู้ขออนุญาตก็ได้ทั้งนี้ต้องระบุถึงจำนวนและรายชื่อผู้ที่จะเข้าฟังการประชุมด้วยกรณีที่มีประชาชนยื่นความประสงค์ขอเข้าฟังการประชุมจำนวนมากและไม่สามารถจัดให้ประชาชนเข้ารับฟังการประชุมได้ทั้งหมดให้ประธานสภาองค์การบริหารส่วนตำบลบ้านหาด พิจารณาอนุญาตให้บุคคลหรือคณะบุคคลเข้าฟังการประชุมตามที่เห็นสมควรหรืออาจจัดให้ประชาชนรับฟังการประชุมภายนอกห้องประชุมหรือในบริเวณใกล้เคียงโดยแจ้งให้ผู้ประสงค์ขอเข้าฟังการประชุมทราบ

**ข้อ ๒** ผู้เข้าฟังการประชุมต้องปฏิบัติดังนี้

(๑) แต่งกายสุภาพเรียบร้อย

(๒) นั่งหรืออยู่ประจำในที่ที่จัดไว้สำหรับผู้เข้าฟังการประชุม

(๓) ต้องประพฤติตนให้เรียบร้อยไม่แสดงกิริยาอาการที่กระทำให้เสื่อมเกียรติของที่ประชุม

หรือก่อกวนความสงบเรียบร้อยไม่พูดจาสนทนาส่งเสียงหรือกระทำการใด ๆ อันเป็นการ

รบกวนการประชุม

(๔) ไม่ใช้เครื่องมือสื่อสารอุปกรณ์ถ่ายภาพบันทึกเสียงวิทยุ-เทปหรืออุปกรณ์อื่นใดที่อาจ

รบกวนการประชุมได้

(๕) ไม่นำอาวุธหรือสิ่งเทียมอาวุธเข้าไปในห้องประชุม

(๖) ไม่นำอาหารหรือเครื่องดื่มเข้าไปหรือรับประทานในห้องประชุม

(7) ต้องเชื่อฟังและปฏิบัติตามคำสั่งของประธานสภาองค์การบริหารส่วนตำบลบ้านหาดที่สั่ง

โดยชอบด้วยกฎหมาย

**ข้อ ๓** ให้เลขานุการสภาองค์การบริหารส่วนตำบลบ้านหาดดำเนินการดังนี้

(1) จัดทำแบบคำร้องขอเข้าฟังการประชุมไว้เพื่ออำนวยความสะดวกแก่ประชาชน

(๒) รวบรวมคำร้องขอเข้าฟังการประชุมเสนอให้ประธานสภาองค์การบริหารส่วนตำบล

บ้านหาด พิจารณาอนุญาตและแจ้งผู้ขอเข้าฟังการประชุมทราบ

(๓) จัดที่นั่งและอำนวยความสะดวกแก่ผู้เข้าฟังการประชุมตามความเหมาะสม

ประธานสภา ฯ ขอความเห็นชอบโดยการยกมือ

ที่ประชุมสภา ฯ - เห็นชอบ...............เสียง ไม่เห็นด้วย................เสียง

**4.3 ร่างระเบียบว่าด้วยการดำเนินการของประชาชนในการเข้าชื่อเสนอข้อบัญญัติ**

**ท้องถิ่น พ.ศ. 2565**

ประธานสภา ฯ ขอให้เลขานุการฯ ชี้แจง

เลขานุการฯ ด้วยกรมส่งเสริมการปกครองท้องถิ่น ได้มีหนังสือ ที่ มท 0804.5/ว 1811 ลงวันที่ 16 มิถุนายน 2565 แจ้งให้องค์กรปกครองส่วนท้องถิ่น ดำเนินการออกร่างระเบียบสภาท้องถิ่น

-4-

ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565 สำหรับประกอบการพิจารณาจัดทำระเบียบของสภาท้องถิ่นตามความเหมาะสมกับบริบทของท้องถิ่น พร้อมแนวทางปฏิบัติตามกฎหมายดังกล่าว เพื่อเผยแพร่ประชาสัมพันธ์สร้างความรับรู้ความเข้าใจในการมีส่วนร่วมของประชาชน

ประธานสภา ฯ ขอเรียนเชิญท่านนายก อบต.บ้านหาด ได้เสนอร่างระเบียบสภาองค์การบริหารส่วนตำบลบ้านหาด ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2565

นายก อบต. เรียน ประธานสภาฯ สมาชิกสภา ทุกท่าน

ข้าพเจ้าขอเสนอญัตติขอความเห็นชอบร่างระเบียบสภาองค์การบริหารส่วนตำบลบ้านหาด ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2565 เพื่อใช้ในเขตพื้นที่ของ อบต.บ้านหาด รายละเอียดปรากฏตามเอกสารแนบท้าย

**ร่าง**

**ระเบียบองค์การบริหารส่วนตำบลบ้านหาด**

**ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2565**

--------------------------

โดยที่เป็นการสมควรให้มีระเบียบองค์การบริหารส่วนตำบลบ้านหาด ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2565 อาศัยอำนาจตามมาตรา 9 วรรคสอง แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 โดยความเห็นชอบของสภาท้องถิ่น ในการประชุมสมัยสามัญ ครั้งที่....... เมื่อวันที่... เดือน .. พ.ศ. .... จึงให้กำหนดระเบียบองค์การบริหารส่วนตำบล บ้านหาด ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565 ดังนี้

ข้อ 1 ระเบียบนี้เรียกว่า “ระเบียบองค์การบริหารส่วนตำบลบ้านหาด ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565”

ข้อ 2 ระเบียบนี้ให้ใช้บังคับตั้งแต่วันถัดจากวันประกาศเป็นต้นไป

ข้อ 3 ในระเบียบนี้

“ข้อบัญญัติ” หมายความว่า เทศบัญญัติ และข้อบัญญัติท้องถิ่น

“ปลัดองค์กรปกครองส่วนท้องถิ่น” หมายความว่า ปลัดองค์การบริหารส่วนตำบล และให้หมายความรวมถึงเจ้าหน้าที่ขององค์การบริหารส่วนตำบล ซึ่งปลัดองค์กรปกครองส่วนท้องถิ่นสั่งให้เป็นผู้ดำเนินการแทน

“ผู้มีสิทธิเลือกตั้ง” หมายความว่า ผู้มีสิทธิเลือกตั้งตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

“ผู้ประสานงาน” หมายความว่า บุคคลที่ได้รับมอบหมายจากผู้มีสิทธิเลือกตั้งที่ยื่นคำร้องขอต่อ ประธานสภาองค์การบริหารส่วนตำบลบ้านหาด ให้จัดทำร่างข้อบัญญัติท้องถิ่นหรือการเชิญชวนผู้มีสิทธิเลือกตั้ง

-5-

ข้อ 4 ผู้มีสิทธิเข้าชื่อเสนอข้อบัญญัติท้องถิ่นใดประสงค์จะให้องค์การบริหารส่วนตำบล บ้านหาด ดำเนินการจัดทำร่างข้อบัญญัติท้องถิ่นหรือดำเนินการเชิญชวนผู้มีสิทธิเลือกตั้ง ให้ร่วมเข้าชื่อเสนอ ร่างข้อบัญญัติท้องถิ่น หรือให้ดำเนินการทั้งสองกรณี ให้ผู้เข้าชื่อจำนวนไม่เกินสิบคน ยื่นคำร้องว่าประสงค์จะให้จัดทำร่างข้อบัญญัติท้องถิ่นหรือเชิญชวนให้ร่วมเข้าชื่อเสนอร่างข้อบัญญัติท้องถิ่น เรื่องใดและหรือมีเนื้อหาอย่างไร โดยมีรายละเอียดเกี่ยวกับชื่อ ชื่อสกุล เลขประจำตัวประชาชน และลายมือชื่อ พร้อมทั้งมอบหมาย

บุคคลหนึ่งบุคคลใดเป็นผู้ประสานงานเพื่อประโยชน์ในการจัดทำร่างข้อบัญญัติแล้ว ยื่นต่อประธานองค์การบริหารส่วนตำบลบ้านหาด ด้วยตนเองหรือส่งทางไปรษณีย์จดหมายอิเล็กทรอนิกส์สื่ออิเล็กทรอนิกส์ หรือระบบเทคโนโลยีสารสนเทศ ตามแบบท้ายระเบียบนี้

ให้ประธานสภาองค์การบริหารส่วนตำบลบ้านหาด ตรวจสอบความถูกต้องของคำร้องตาม วรรคหนึ่ง หากตรวจสอบแล้วเห็นว่าไม่ถูกต้อง ครบถ้วน ให้แจ้งผู้ประสานงานแก้ไขข้อบกพร่องดังกล่าวโดยเร็ว

แต่หากตรวจสอบแล้วเห็นว่าถูกต้อง ครบถ้วน ให้ถือว่าวันที่ยื่นคำร้องถูกต้องครบถ้วนเป็นวันรับคำร้องขอและให้ดำเนินการต่อไป ตามข้อ 5 และให้ประธานสภาองค์การบริหารส่วนตำบลบ้านหาด มอบหมายให้ปลัดองค์กรปกครองส่วนท้องถิ่นดำเนินการให้ตามความประสงค์ของผู้ยื่นคำร้อง

ข้อ 5 ในการจัดทำร่างข้อบัญญัติท้องถิ่นให้ปลัดองค์กรปกครองส่วนท้องถิ่นจัดทำร่างข้อบัญญัติ ท้องถิ่นโดยต้องมีสาระสำคัญและเป็นไปตามแบบที่กำหนดในข้อบังคับการประชุมสภาท้องถิ่น ปลัดองค์กรปกครองส่วนท้องถิ่น ต้องจัดทำร่างข้อบัญญัติท้องถิ่นตามวรรคหนึ่งให้แล้วเสร็จ (ภายในสามสิบวัน) นับแต่วันที่ได้รับการร้องขอตามข้อ 4 วรรคสอง หากเห็นว่าจะไม่แล้วเสร็จภายในระยะเวลา ดังกล่าวให้ปลัดองค์กรปกครองส่วนท้องถิ่นขอขยายระยะเวลาต่อประธานสภาองค์การบริหารส่วนตำบลบ้านหาด ซึ่งประธานสภาองค์การบริหารส่วนตำบลบ้านหาด อาจจะขยายให้เป็นกรณีไปก็ได้ แต่เมื่อรวมระยะเวลาที่ขยายแล้วต้องไม่เกินเก้าสิบวัน ทั้งนี้การจัดทำร่างข้อบัญญัติท้องถิ่นดังกล่าวยังไม่ถือว่ามีผลเป็น การเข้าชื่อเสนอร่างข้อบัญญัติท้องถิ่น ตามกฎหมายว่าด้วยการเข้าชื่อเสนอข้อบัญญัติท้องถิ่น

ข้อ 6 เมื่อปลัดองค์กรปกครองส่วนท้องถิ่นได้จัดทำร่างข้อบัญญัติท้องถิ่นเสร็จเรียบร้อยแล้ว ให้แจ้งผู้ประสานงานรับร่างข้อบัญญัติท้องถิ่นเพื่อไปดำเนินการเชิญชวนต่อไป หรือหากผู้ยื่นคำร้องประสงค์ ให้องค์การบริหารส่วนตำบลตำบลบ้านหาด ดำเนินการเชิญชวนผู้มีสิทธิเลือกตั้ง ให้ร่วมเข้าชื่อเสนอร่างข้อบัญญัติท้องถิ่นดังกล่าวให้ปลัดองค์กรปกครองส่วนท้องถิ่นดำเนินการตามข้อ 7

ข้อ 7 ให้ปลัดองค์กรปกครองส่วนท้องถิ่นจัดทำประกาศเชิญชวนผู้มีสิทธิเลือกตั้งให้ร่วมเข้าชื่อ เสนอร่างข้อบัญญัติท้องถิ่นพร้อมกับแนบร่างข้อบัญญัติท้องถิ่น โดยเชิญชวนเป็นการทั่วไปผ่านทางหนังสือ ระบบเทคโนโลยีสารสนเทศ หรือทางอื่น ๆ พร้อมระบุสถานที่จัดส่งเอกสารและที่อยู่ ไปรษณีย์อิเล็กทรอนิกส์ สื่ออิเล็กทรอนิกส์ หรือระบบเทคโนโลยีอื่น

ข้อ 8 ผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่นสามารถส่งหลักฐาน การร่วมเข้าชื่อเสนอร่างข้อบัญญัติท้องถิ่นโดยต้องมีหลักฐานแสดงชื่อ ชื่อสกุล เลขบัตรประจำตัวประชาชน ของผู้ร่วมเข้าชื่อ และข้อความที่แสดงให้เห็นว่าตนสมัครใจเข้าร่วมในการเสนอร่างข้อบัญญัติท้องถิ่น พร้อมทั้ง ลงลายมือชื่อและส่งไปยังสถานที่หรือผ่านสื่ออิเล็กทรอนิกส์ที่ผู้เชิญชวนกำหนดไว้ในหนังสือเชิญชวนหรือ สื่ออิเล็กทรอนิกส์ การส่งหลักฐานตามวรรคหนึ่ง สามารถส่งได้ด้วยตนเอง ทางไปรษณีย์ ทางไปรษณีย์ อิเล็กทรอนิกส์ หรือสื่ออิเล็กทรอนิกส์อื่น

-6-

ข้อ 9 ในกรณีที่องค์การบริหารส่วนตำบลบ้านหาด จัดให้มีการร่วมเข้าชื่อเสนอร่างข้อบัญญัติท้องถิ่นผ่านระบบสารสนเทศ ผู้มีสิทธิเลือกตั้งที่ประสงค์จะร่วมเข้าชื่อเสนอ ร่างข้อบัญญัติท้องถิ่นผ่านทางระบบสารสนเทศนั้น ให้ลงทะเบียนและยืนยันตนก่อนเข้าสู่ระบบเพื่อร่วมเข้าชื่อ เสนอร่างข้อบัญญัติท้องถิ่นโดยไม่ต้องลงลายมือชื่อ

ข้อ 10 ผู้มีสิทธิเลือกตั้งที่ร่วมเข้าชื่อเสนอร่างข้อบัญญัติท้องถิ่น มีสิทธิถอนการร่วมเข้าชื่อเสนอ ร่างข้อบัญญัติท้องถิ่นได้ก่อนที่ผู้มีสิทธิเข้าชื่อจะเสนอร่างข้อบัญญัติท้องถิ่นต่อประธานสภาองค์การบริหารส่วนตำบลบ้านหาด

การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่น ให้ทำเป็นหนังสือซึ่งมีข้อความ แสดงชื่อ ชื่อสกุล เลขประจำตัวประชาชน และข้อความที่แสดงให้เห็นว่าตนเองประสงค์จะถอนการร่วมเข้าชื่อ เสนอร่างข้อบัญญัติท้องถิ่นฉบับใด พร้อมลงลายมือชื่อ และส่งให้องค์การบริหารส่วนตำบลตำบลบ้านหาด ด้วยตนเองทางไปรษณีย์ ไปรษณีย์อิเล็กทรอนิกส์ หรือทางสื่ออิเล็กทรอนิกส์

การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่นตามข้อ 9 ให้เข้าสู่ระบบ การเข้าชื่อเสนอร่างข้อบัญญัติท้องถิ่นทางระบบเทคโนโลยีสารสนเทศนั้น เพื่อยืนยันตัวตนทำรายการถอนชื่อ

ข้อ 11 เมื่อองค์การบริหารส่วนตำบลบ้านหาดได้รับ และรวบรวมหลักฐานการเข้าชื่อของผู้ร่วมเข้าชื่อเสนอร่างข้อบัญญัติท้องถิ่น และมีผู้ร่วมเข้าชื่อเสนอร่างข้อบัญญัติท้องถิ่นจำนวนไม่น้อยกว่าตามที่กฎหมายว่าด้วยการเข้าชื่อเสนอข้อบัญญัติท้องถิ่นกำหนด ให้องค์การบริหารส่วนตำบลบ้านหาด ออกหนังสือรับรองความถูกต้อง ครบถ้วนของจำนวนผู้ร่วมเข้าชื่อเสนอร่างข้อบัญญัติท้องถิ่นให้ผู้ประสานงานเพื่อไปดำเนินการตามมาตรา 8 แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 ต่อไป

ข้อ 12 ให้ประธานสภาองค์การบริหารส่วนตำบลบ้านหาด รักษาการตามระเบียบนี้

ประกาศ ณ วันที่ .... เดือน ............. พ.ศ. ......

ลงชื่อ ........................................................

(นายลำยอง เรืองอร่าม)

ประธานสภาท้องถิ่น

ประธานสภา ฯ มีสมาชิกสภาฯ ท่านใดประสงค์จะอภิปรายหรือมีข้อซักถามเกี่ยวกับร่างระเบียบฯ หรือไม่อย่างไร หากไม่มี ขอมติเห็นชอบร่างระเบียบฯ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565

ที่ประชุม เห็นชอบร่างระเบียบ...................เสียง

ไม่เห็นชอบ...................................เสียง

งดออกเสียง..................................เสียง

ลาประชุม.......................................เสียง

ไม่อยู่ที่ประชุม...............................เสียง

-7-

**4.4 รายงานผลการติดตามและประเมินผลแผนพัฒนาประจำปีงบประมาณ 2565**

ประธานสภา ฯ - ตามที่นายกองค์การบริหารส่วนตำบล ได้แต่งตั้งคณะกรรมการติดตามและประเมินผลแผนพัฒนา ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม ถึง (ฉบับที่ 2) พ.ศ.2559 และ (ฉบับที่ 3)

พ.ศ.2561 ข้อ 13 และข้อ 14 ซึ่งมีผมเป็นประธานคณะกรรมการ ฯ ได้มีการประชุมสรุปผลการติดตามประเมินผลแผนพัฒนา พ.ศ.2561 – พ.ศ.2565 เมื่อวันที่ 19 ธันวาคม 2565 ที่ผ่านมา ได้รายงานผลการติดตามให้นายกองค์การบริหารส่วนตำบลทราบเพื่อดำเนินการรายงานต่อสภาองค์การบริหารส่วนตำบล การรายงานผลของนายก ฯ วาระนี้ไม่มีการลงมติ แต่สมาชิกสภา ฯ สามารถอภิปรายและสอบถามได้ ขอเชิญท่านนายก ฯ ชี้แจงต่อที่ประชุมสภา ฯ

นายก อบต. - เรียน ประธานสภาองค์การบริหารส่วนตำบลบ้านหาด

ตามที่องค์การบริหารส่วนตำบลบ้านหาด ได้มีคำสั่งแต่งตั้งคณะกรรมการติดตามและประเมินผลแผนพัฒนา เพื่อปฏิบัติหน้าที่ให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2558 แก้ไขเพิ่มเติม (ฉบับที่ 2) พ.ศ.2559 และ (ฉบับที่ 3) พ.ศ.2561 ข้อ 13 และข้อ 14 กำหนดให้คณะกรรมการ ฯ ดำเนินการประชุมติดตามประเมินผลแผนพัฒนาเสนอให้ผู้บริหารองค์กรปกครองส่วนท้องถิ่น นำเสนอต่อที่ประชุมสภา และคณะกรรมการพัฒนา พร้อมทั้งประกาศผลการติดตามและประเมินผลแผนพัฒนา ฯ ให้ประชาชนในท้องถิ่นทราบในที่เปิดเผย ภายในสิบห้าวัน นับแต่วัน รายงานผล อย่างน้อยปีละหนึ่งครั้ง ภายในเดือนธันวาคมของทุกปี จึงขอรายงานผลการติดตามประเมินผลแผนพัฒนาท้องถิ่น 5 ปี พ.ศ.2561 – พ.ศ.2565 ประจำปีงบประมาณ 2565 มีรายละเอียด ดังนี้

**การดำเนินการตามแผนพัฒนา**

1. โครงการตามแผนยุทธศาสตร์ต่างๆ ปี พ.ศ. 2565 จำนวน 80 โครงการ อนุมัติงบประมาณดำเนินการปีงบประมาณ 2565 จำนวน 58 โครงการ คิดเป็นร้อยละ 72.50 %
2. โครงการตามแผนพัฒนาตามยุทธศาสตร์ต่างๆ ปี พ.ศ.2565 มีจำนวน 80 โครงการ ดำเนินการโดยใช้งบประมาณของ อบต. จำนวน 36 โครงการ คิดเป็นร้อยละ 45 %

**ข้อเสนอแนะจากประชาชนผู้ได้รับประโยชน์**

1. โครงการก่อสร้างฝารางคอนกรีตเสริมเหล็ก ตัวยู พร้อมเทคอนกรีตเสริมเหล็กไหล่ ทางหมู่ที่ 4 ประชาชนเสนอ

* ต้องการให้มีการขยายถนน
* ต้องการให้ซ่อมแซมถนนที่ชำรุด

1. โครงการก่อสร้างผิวจราจรแอสฟัสต์ตกคอนกรีตบ้านหัวลุ่ม-หนองแก้ว หมู่ที่ 5 ประชาชนเสนอ

* ต้องการให้ทำไหล่ทางช่วงที่เป็นถนนสาธารณะ (บ้าน ผช.สมนึก เจริญดี)

-8-

1. ก่อสร้างถนนคอนกรีตเสริมเหล็ก พร้อมวางท่อระบายน้ำบ้านนายชูศักดิ์ ศรีสุพรรณ

หมู่ที่ 3 ประชาชนเสนอ ต้องการให้ใส่หินคลุกไหล่ทางเพิ่ม

1. ขุดลอกผักตบชวาและดินตะกอน คลองโพธิ์กรุ หมู่ที่ 2 ประชาชนเสนอ

-ต้องการให้ดูแลอย่างต่อเนื่อง

-ควรใช้แรงงานคนกำจัดวัชพืชและผักตบชวาในช่วงที่วัชพืชขึ้นน้อยๆ

ที่ประชุมสภา ฯ ทราบ

**ระเบียบวาระที่ ๕ เรื่องอื่น ๆ**

ประธานสภา ฯ - มีสมาชิกสภาท่านใดเสนอเรื่องอื่น ๆ เพิ่มเติมหรือไม่

ที่ประชุมสภา ฯ - ไม่มีสมาชิกสภาท่านใดเสนอเรื่องอื่น ๆ เพิ่มเติม

- บัดนี้ เวลา 12.00 นาฬิกา ไม่มีเรื่องพิจารณาอื่น ๆ ขอปิดการประชุม สภาสมัยประชุม

สามัญสมัยที่สี่ ประจำปี พ.ศ.2565

บันทึกรายงานการประชุม ผู้ตรวจรายงานการประชุม

ภาษิต บัววรรณ์ ศิริโรจน์ บุญมั่น

(ภาษิต บัววรรณ์) (นายศิริโรจน์ บุญมั่น)

เลขานุการสภา อบต.บ้านหาด ประธานกรรมการตรวจรายงานการประชุม

จเร เกตุกรณ์ บุญยิ่ง นะทะเวศน์

(นายจเร เกตุกรณ์) (นายบุญยิ่ง นะทะเวศน์)

กรรมการตรวจรายงานการประชุม กรรมการตรวจรายงานการประชุม